У спісе дасягненняў калектыву за апошняе дзесяцігоддзе — укараненне новай тэхнікі, перадавых тэхналогій, рацыяналізатарскіх прапаноў, удасканаленне арганізацыі працы. Так, напрыклад, у Віцебскім вагонным дэпо асвоілі тэхналогію капітальнага рамонту з прадаўжэннем тэрміну службы чатырохвосевых цыстэрнаў. У лакаматыўным дэпо Полацк — капітальны рамонт электрарухавікоў пастаяннага току для цеплавозаў і маторвагоннага рухомага саставу. На Наваполацкай прамывачна-прапарачнай станцыі ўкаранёны сучасныя тэхнічныя сродкі, якія дазваляюць хутка і з высокай якасцю падрыхтаваць вагоны для перавозкі любых нафтапрадуктаў. На станцыі Полацк упершыню на БЧ выраблена пераключэнне прылад СЦБ на мікрапрацэсарную цэнтралізацыю (МПЦ).